**פרידריך קרל אוגוסט, נסיך ולדק ופירמונט** (בגרמנית: **Friedrich Karl August Fürst zu Waldeck und Pyrmont**; 25 באוקטובר 1743 - 24 בספטמבר 1812), היה נסיך ולדק ופירמונט בין השנים 1763–1812.

ביוגרפיה
--------

פרידריך קרל אוגוסט נולד ב-25 באוקטובר 1743 בצווייבריקן לקרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה מנסאו-זארבריקן. בצעירותו בילה פרידריך קרל אוגוסט שנה וחצי בלוזאן, שווייץ, ולאחר מכן טייל במסגרת הטיול הגדול בצרפת ובאיטליה. בבחרותו היה פרידריך קרל אוגוסט בקשר עם שרלוטה הרמן, בתו של ראש הממשלה, אולם אמו סירבה לו להינשא עמה, והוא נשאר רווק עד מותו. בשנת 1757 התגייס פרידריך קרל אוגוסט לצבא ההולנדי, וקיבל דרגת לוטננט קולונל.

בשנת 1763 מת אביו קרל אוגוסט, נסיך ולדק ופירמונט, ופרידריך קרל אוגוסט עלה לשלטון במקומו. בשנת 1766 הועלה פרידריך קרל אוגוסט לדרגת מייג'ור גנרל, ובשנת 1767 הקים גדוד רביעי מתושבי הנסיכות, בנוסף על 3 הגדודים שאביו הקים. בשנת 1772 הועלה פרידריך קרל אוגוסט לדרגת לוטננט גנרל, ומונה למפקד הצבא ההולנדי.

בשנת 1775 ביקר פרידריך קרל אוגוסט בבריטניה, ולאחר חזרתו החל בבניית כבישים, וקידם את החקלאות והמסחר בנסיכות. על מנת לכסות את הגרעון הגדול שנוצר בנסיכות בעקבות הפיתוח המואץ, השכיר פרידריך קרל אוגוסט לבריטים 1,225 חיילים, על מנת לסייע להם במלחמתם נגד האמריקנים. אולם בכך לא היה די, ובשנת 1784 הגיעה הנסיכות לידי פשיטת רגל. במהלך מלחמת הקואליציה האנטי-צרפתית הראשונה לחם פרידריך קרל אוגוסט בשורות הצבא ההולנדי, ובשנת 1794 פרש משירות צבאי פעיל.

בשנת 1805 נתן פרידריך קרל אוגוסט לאחיו הנסיך גאורג את נסיכות פירמונט, ובשנת 1807 צירף את הנסיכות לקונפדרציה של הריין. ב-24 בספטמבר 1812 מת פרידריך קרל אוגוסט, ואחיו גאורג הראשון, נסיך ולדק ופירמונט עלה לשלטון במקומו ואיחד בחזרה את שתי הנסיכויות.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| כריסטיאן לודוויג, רוזן ולדק |   | אנה אליזבת, רוזנת ראפולשטיין |   | כריסטיאן השני, רוזן פפאלץ-צווייבריקן-בירקנפלד |   | קתרינה אגתה, רוזנת ראפולשטיין |   | לודוויג קראפט, רוזן נסאו-זארבריקן |   | פיליפינה הנרייטה, רוזנת הוהנלוהה-לאנגנבורג |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | פרידריך אנטון אולריך, נסיך ולדק ופירמונט |   |   |   | לואיזה, רוזנת פפאלץ-צווייבריקן-בירקנפלד |   | כריסטיאן השלישי, רוזן פפאלץ-צווייבריקן |   |   |   | קרולינה מנסאו-זארבריקן |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | קרל אוגוסט, נסיך ולדק ופירמונט |   |   |   |   |   |   |   | כריסטיאנה הנרייטה, רוזנת פפאלץ-צווייבריקן |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **פרידריך קרל אוגוסט, נסיך ולדק ופירמונט** |
|

קישורים חיצוניים
----------------

ויקישיתוף מדיה וקבצים בנושא **פרידריך קרל אוגוסט, נסיך ולדק ופירמונט** בוויקישיתוף
* פרידריך קרל אוגוסט, נסיך ולדק ופירמונט (באנגלית)

  


|  |
| --- |
| **פרידריך קרל אוגוסט, נסיך ולדק ופירמונט**  בית ולדק ופירמונט  נולד:25 באוקטובר 1743 מת:24 בספטמבר 1812 |
| **קרל אוגוסט** | **נסיכות ולדק ופירמונט  1763–1812** | **גאורג הראשון** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 102035202
* ISNI: 0000 0000 0247 7524
* NTA: 070050651
* VIAF: 64387007
* WorldCat: viaf-64387007

 |